Berlingske Tidende, 1780-01-28
London, den 7de Januarii. Commandeurerne over de Engelske og Hollandske Skibe roeses her meget i Henseende til deres Opførsel ved den Tildragelse, som forhen er meldt. Det heder om dem i et af vore offentlige Blade, at de begge ved denne Leylighed have viist, at de forstode god Leve=Maade, og have behandlet Sagen paa en Maade, som altid har funden Sted hos Krigskyndige i saadanne Lande. - Jmidlertid har den Hollandske Gesandt Græve von Welderen, den 5te hujus havt en Conference med de Kongel. Ministre, angaaende bemeldte Skibes Opbringelse, og forlanger, at de i Følge Folke=Retten og den fuldkomne Handels Frihed der tilkommer Republiken, som en souverain og uafhængig Magt, strax maatte friegives. Vore Ministre derimod undskylde deres Opførsel med den Nødvendighed, hvori man befinder sig i Henseende til nærværende Tids=Omstændigheder, og have derhos forsikret, at hvis man ved Undersøgelsen skulde befinde, at deres Ladninger ikke bestode i Skibs= og Krigs=Munitioner, saa skulde de strax blive løsladte; og de, hvis Ladninger bestode af ovenmeldte Munitioner, skulde vel for det første anholdes, men deres Ladninger vilde man betale reent ud, og da skulde Skibene gives tilbage og deres Rehdere holdes skadesløse. - Ved disse Forholds=Regler paa vores Side, er det en behagelig Omstændighed, at de fornemmeste Skibe af den Hollandske Flode ere, som man forsikrer, undgaaet og lykkelig ankommen til Frankerige. – J alle Selskaber og i alle vore offentlige Blade taler og skriver man om intet andet, end om denne Tildragelse med Hollænderne. De fleste tale og skrive dog, som man let kan forestille sig, ingenlunde i Faveur af samme. Tildragelsen er ubehagelig, men det vilde ey blive os nyttigt at forspilde Hollændernes Venskab i den nærværende Forfatning. Nogle af vore Gazetter sige allerede, at man frygtet for, at Hollænderne skulde tage deres Capitaler bort af vore Stocks, hvilket gandske vilde bringe vores Plan i Forvirrelse, som vi have gjort til at hæve de fornødne Penge til KrigsOmkostningerne i dette Aar. Alle de Capitaler, som Jndvaanerne i de forenede Nederlande have i vore Stocks, skal beløbe sig til 30 Millioner, hvoraf 8 tilhøre Jndvaanerne i Provindsen Holland. - Til Undskyldning for Hollænderne anfører man endnu, at de ey ere den eeneste neutrale Nation, hvis Skibe man anholdte: nogle Dage i Forveien havde man opbragt andre Skibe i Dünerne, som vilde til Frankrige med Skibs=Provisioner; men denne Undskyldning synes ey at være tilstrækkelig. - Jmedens man forventer, hvad Følger disse Omstændigheder vilde drage efter sig, saa anfører man endnu, at andre Hollandske Skibe, som ere ladte med Vaaben, KrigsMunitioner &c., og ligeledes ere bestemte til Frankrige, skulle med første komme i Kanalen, og at vores Hof har givet Ordre, ligeledes at visitere dem. - To af de optagne Hollandske Skibe ere bragte til Havnen ved Portsmouth, for at losse sammestæds. Det heder, at de havde hverken Skibs Tømmer, Toug=Værk, eller andre saadanne Ting inde. Hvis denne Omstændighed er rigtig, saa torde det maaskee falde vanske ligt at forsvare Opbringelsen. - Den Hollandske Admiral, Græv Byland, er selv den 5te huj. ankommen hertil om Aftenen, og har strax begivet sig til Græv von Welderens Hotel.